<classify> Zainab Iddy, Dar es Salaam BAADA ya Serikali kusimamisha Ligi Kuu Tanzania Bara sambamba na michezomingine yote kwa siku 30 , baadhi ya wachambuzi wa soka nchini wamesemakuwa suala la ukata halitokwepeka pale mashindano yatakapoendelea. Juzi Serikali kupitia Waziri Mkuu, Kassim Majaliwa ,alitangaza kusitisha shughuli zote zinazosababisha mikusanyiko ya watu ikiwemomichezo kama njia ya kuchukua tahadhari ya kuenea kwa ugonjwa wa Coronaulioonekana kuwa janga ulimwenguni kote. Wakizungumza na MTANZANIA jana, kwa nyakati tofauliwachambuzi hao walisema ni jambo zurilililofanywa na serikali lakini lazima Shirikisho la Soka Tanzania TFF lifahamupale ligi zitakapoendelea kutakuwa na tatizo kubwa la uchumi kwa wanachama wao. Kila mmoja nafahamu jinsi baadhi ya timu zilivyokuwa zinaendeshwakiugumu hadi baadhi kushindwa kutoka kituo kimoja kwenda kingine, hivyokusimama kw aligi kutaongeza maumivu zaidi ya yale ya kwanza. Bila shaka kuna timu zilishapambana kutafuta fedha zitakazoweza kuwasaidia kumalizaligi, walipozipata walilipa gharama mbalimbali hadi mwisho wa msimu kabla ya muda kufika yametokea haya ni vigumukurejeshewa gharama zao kama walivyotoa, Lakini pia wamelazimika kuwapa nauli wachezaji ili warejee katika familia zao, hivyo watata kiwa kujakuwarejesha pia, hii ni kazi mara mbili, alisema Ally Mayay. Kwa upande wake, Alex Kashasha alisema : Bajetiiliyokuwa imedundulizwa haikuwa inatosha, kwa hili lililotokea timu lazimaziingie gharama kwa sababu siku zote inapotoka ratiba huwa zinajipangakulingana na ratiba, kutokana na mabadilikohaya TFF ijiandae kupokea kesi nyingi za madai. Madhara mengine yataonekana kwa wachezaji mmoja mmoja,bila shaka viwango vyao vitashuka kwa sababu muda mwingi watakuwa katika nyumbazao na wachache watakuwa na akili ya kufanya mazoezi binafsi hili litasababishaligi ijayo au itakapoendelea kupoteza mvuto,alisema Kashasha.  <topic>: michezo 